বিভিন্ন সূত্রে জানা যায়, ভেড়ামারা ও মিরপুর উপজেলা নিয়ে গঠিত কুষ্টিয়ার ওই সংসদীয় আসনে হানিফ আগামী নির্বাচনে প্রার্থী হতে চান বলে স্থানীয় নেতাদের কথায় উঠে এসেছে। নির্বাচনে প্রার্থী বাছাইয়ে গত ৯ অক্টোবর কুষ্টিয়ার তৃণমূল নেতাদের সঙ্গে বৈঠকে বিষয়টি উঠলে তৎক্ষণাৎ অসন্তোষ প্রকাশ করেন আওয়ামী লীগ সভানেত্রী শেখ হাসিনা। এর আগে এক দলীয় এক অনুষ্ঠানে হানিফকে পদত্যাগ করতে বলেছিলেন। এরপর থেকেই তাকে অব্যাহতি দেয়ার বিষয়টি আলোচনায় ছিল। হানিফ আওয়ামী লীগের যুগ্ম সাধারণ সম্পাদক। আসন্ন নির্বাচনে কুষ্টিয়া থেকে নির্বাচন করতে এ পদ থেকে অব্যাহতি নেয়ার আবেদন করেছিলেন বলে জানিয়েছেন হানিফ।